GIMNAZIJA SISAK

Sisak, Trg hrvatskih branitelja 1

KLASA: 003-06/25-01/01

URBROJ: 2176-50-25-6

Sisak, 13. ožujka 2025.

***ZAKLJUČCI***

s 62. sjednice Školskog odbora Gimnazije Sisak održane

dana 13. ožujka 2025. godine s početkom u 12,00 sati u uredu ravnatelja

Prisutni su svi članovi Školskog odbora, osim S. Mioković, S. Ćatić, I. Milković Sučević

Ostali prisutni: Božidar Dujmić, prof. – ravnatelj, M. Ščrbak, mag.oec. – voditeljica računovodstva, D. Hanž, mag.admin.publ. – tajnica škole

Predsjednik je otvorio sjednicu i predložio sljedeći:

***D n e v n i r e d :***

1. Usvajanje zapisnika s prethodne sjednice Školskog odbora
2. I. Rebalans Gimnazije Sisak za 2025. godinu
3. Prijedlog plana upisa u prvi razred učenika Gimnazije Sisak za šk. god. 2025./2026.
4. Ostala pitanja

Dnevni red je jednoglasno prihvaćen.

***AD.1.***

Jednoglasno je usvojen zapisnik s prethodne sjednice Školskog odbora.

***AD.2.***

M. Ščrbak, voditeljica računovodstva je dala objašnjenje rebalansa. Došlo je do povećanja troškova zbog održavanja natjecanja Lidrano, izdatak za licence Carneta za poboljšanje internetskog sustava u školi, trošak zbog kupovine udžbenika za jednog učenika iz Ukrajine, a te je došlo do promjene vezano za troškove projekta Erasmus+, a povećani su troškovi i na stavci dodatnih mjera osiguranja ulasku školu – videonadzor, te poduzimanje drugih mjera koje osiguravaju veću sigurnost u školi, te je povećanje troškova ukupno oko 80.000,00 eura, a osnivač je povećao sredstva za materijalne troškove u iznosu od 20.000,00 eura koji su namijenjeni za tekuće održavanje. Nakon objašnjenja rebalansa Školski odbor je jednoglasno donio odluku o prihvaćanju I. Rebalansa Gimnazije Sisak.

***AD.3.***

Ravnatelj je izvijestio Školski odbor da je na sjednici Nastavničkog vijeća škole dan prijedlog da se od ove godine upiše u prve razrede jedan razred opće gimnazije za sportaše, jedan razred jezične gimnazije, tri razreda opće gimnazije i jedan razred prirodoslovno – matematičke gimnazije. U planu su upisa 6 razrednih odjeljenja prvih razreda. Da li će se to moći realizirati vidjeti će se nakon upisa. Taj sportski smjer je jedini takav smjer u našoj županiji pa se ravnatelj nada da bi moglo biti interesa za upis. Za odobrenje upisa prvi korak je odobrenje Školskog odbora, zatim županije te nakon toga ministarstva. Nastava je kod nas prijepodne tako da učenicima omogućava odrađivanje treninga poslijepodne. Na taj način bi se povećao broj gimnazijalaca u odnosu na strukovna zanimanja, jer je trend pada zanimanja za upise u gimnazijske programe. Nastavničko vijeće je predložilo da se ustroji takvo razredno odjeljenje i ravnatelj se složio s time te naglasio da podržava njihov prijedlog. Nakon rasprave Školski odbor je jednoglasno dao odobrenje za upis šest razrednih odjeljenja u šk. god. 2025./2026. i to jedan razred jezičnog usmjerenja, tri razreda opće gimnazije, jedan razred opće gimnazije za sportaše i jedan razred prirodoslovno – matematičkog usmjerenja.

***AD.4.***

Ravnatelj je uputio upit T. D. predstavniku NSZSŠH sindikata o tome što će biti sa štrajkom koji je najavljen. Na njegov upit predstavnik sindikata je odgovorio da će štrajk biti organiziran idući tjedan i da ne zna da li će svi sudjelovati u štrajku. Ravnatelj je izvijestio Školski odbor da je održana sjednica Nastavničkog vijeća za izbor kandidata za članove Školskog odbora u novom mandatu.

Završeno u 12.20 sati.

Zapisničarka: Predsjednik Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Darija Hanž,mag.publ.admin. Tomislav Dovranić, prof.